Rikunarita-ORG/Wikinium huggingface dataset:
# 16. juni

**16. juni** er den 167. dagen i den gregorianske kalenderen (168. under skotår). Det er 198 dagar att av året.

## Merkedag

### Nasjonaldagar og nasjonale flaggdagar

### Religiøs helgedag

**Bevegelege heilagdagar som fell på 16. juni i 2026:**

### Namnedag

|  |  |
| --- | --- |
| **Noreg** | Torhild, Toril og Tiril |
| **Sverige** | Axel og Axelina |
| **Danmark** | Tycho |

## Hendingar

### Utlandet

* 1846: Giovanni Maria Mastai-Ferretti blei pave Pius IX.
* 1963: Valentina Teresjkova blei første kvinne i verdsrommet.
* 1976: Sowetooppstanden: Sørafrikanske politifolk opna eld mot demonstrerande skoleelevar i Soweto. Fleire hundre døydde.

### Noreg

* + 1903: «Gjøa» la ut frå Kristiania, som fyrste skip, for å segla gjennom Nordvestpassasjen.

## Fødde

*Sjå òg Fødde den 16. juni.*

* 1313: Giovanni Boccaccio, italiensk forfattar
* 1583: Axel Oxenstierna, svensk statsmann og greve
* 1822: Johan Fredrik Eckersberg, norsk målar
* 1866: Sigurd Eldegard, norsk skodespelar
* 1938: Joyce Carol Oates, USA-amerikansk forfattar
* 1948: Bjørn Sundquist, norsk skodespelar
* 1966: Jan Zelezny, tsjekkisk spydkastar
* 1980: Tommy Urhaug, norsk bordtennisspelar

## Døde

*Sjå òg Døde den 16. juni.*

* 1944: Marc Bloch, fransk historikar
* 1955: Ozias Leduc, canadisk målar
* 1953: Margaret Bondfield, britisk arbeidsminister
* 1958: Imre Nagy, ungarsk politikar (avretta)
* 1977: Wernher von Braun, tysk-amerikansk rakettforskar
* 1985: Ernst Orvil, norsk forfattar
* 1994: Kristen Pfaff, amerikansk musikar
* 1999: Lawrence Stone, britisk historikar
* 2012: Nils Karlsson, svensk langrennar
* 2016: Jo Cox, engelsk politikar (attentat)
* 2017: Helmut Kohl, tysk forbundskanslar
# Massasje

Massasje under Taipei maraton.
**Massasje** er ei form for mekanisk påverknad av musklane i kroppen. Manuell massasje blir gjerne utført av ein utdanna massør som undersøkjer tilstanden til musklane og gjev tilpassa behandling. Ein kan òg få ein liknande effekt gjennom bruk av utstyr som til dømes massasjestol, utan den personlege tilpassinga.

## Klassisk massasje

Klassisk massasje blir utøvd gjennom rytmisk knaing og strekking av musklar. Dette lindrar smerte, reduserer muskelspenningar, stimulerer blod- og lymfesirkulasjonen, regulerer hormonbalansen og reduserer stress.

## Avslappingsmassasje

Avslappingsmassasje legg vekt på avspenning i form av mjuke og lette grep med god flyt. Målet er avkopling og stressreduksjon.

## Idrettsmassasje

Mjuker opp friske eller tidlegare skadde område som er prega av spente og ømme musklar. Idrettsmassasje blir ofte nytta av dei som ynskjer og toler ein djupare massasje, og gjerne før eller etter ei stor fysisk påkjenning, til dømes ei idrettstevling. Dette blir gjort for å kunna prestera maksimalt, redusera restitusjonstid og førebygga skader i muskulaturen. Idrettsmassasje byggjer på klassisk massasje, men det blir ofte brukt meir kraft og intensitet.

## Utdanning

Massasjeutdanning i Noreg er godt organisert. Det finst fleire skular med omfattande kurs av høg kvalitet. Ei typisk grunnutdanning som gjev tittelen Massør tek ca. eit halvt år. Denne kan byggast ut med tilleggsfag innan massjemetodar og/eller medisin. Ein kan då kvalifisera seg til tittelen Massasjeterapeut. Desse titlane er ikkje verna, men det er jamn konsensus i bransjen om kva dei inneber.

## Organisasjon

Utdanningskrava i Noreg er formulerte av Norsk bransjeråd for massasje. Det finst fleire medlemorganisasjonar som tek opp massørar som medlemmar, noko som blant anna er eit krav for at massørar skal få mva-fritak på linje med offentlege helsestenester. Massørane registrer seg då i Alternativregisteret i Brønnøysund som er organet til styresmaktene for å kvalitetssikra forretningsverksemda til terapeutar.

## Kjelder

* *Denne artikkelen bygger på «Massasje» frå Wikipedia på bokmål, den 13. november 2025.*

## Bakgrunnsstoff

 Commons har multimedium som gjeld: **Massasje Norsk Massasjeforening for profesjonelle massører (MF)
* Norges Massasjeforbund (NMF)
* Nasjonalt informasjonssenter for alternativ behandling (NIFAB) Arkivert 1. november 2008 på Wayback Machine.
# Heinrich Himmler

|  |
| --- |
| Heinrich Himmler |
|  |
|  |
| Fødd | 7. oktober 1900 München |
| Død | 23. mai 1945 (44 år) |
| Statsborgar av | Det tyske riket, Weimarrepublikken, Det tyske keisardømet |
| Parti | NSDAP (1923; 1945) |
| Yrke | politikar, bonde, okkultist, laborant, gestapist, Holocaustforbryter, Diplomlandwirt, Fahnenjunker |
| Institusjonar | Gestapo |
| Utdanna ved | Technische Universität München Wilhelmsgymnasium Hans-Carossa-Gymnasium |
| Mor | Anna Heyder |
| Far | Joseph Gebhard Himmler |
| Ektefelle | Margarete Himmler |
| Sambuar | Margarete Himmler, Hedwig Potthast |
| Barn | Gudrun Burwitz |
| Medlem | Sturmabteilung Thuleselskapet Schutzstaffel Bund Reichskriegsflagge Münchener Burschenschaft Franco-Bavaria Frikorps Oberland Artamanene Altreichsflagge Dirksen-Stiftung Academy for German Law Sicherheitsdienst Gestapo Münchener Burschenschaft Franco-Bavaria |
| Alle verv | * Reichsführer-SS (1934–)
* medlem av riksdagen under Weimarrepublikken
* medlem av Riksdagen (1933–1945)
* politisjef (1933–)
* Chief of Army Equipment and Commander of the Replacement Army (1944–)
* Tysklands innenriksminister (1943–1945)
* militær stabssjef
* Chef der Sicherheitspolizei und des SD (1942–1943)
 |

**Heinrich Luitpold Himmler** (7. oktober 1900–23. mai 1945) var kommandanten over Schutzstaffel (SS) og var dermed ein av dei mektigaste mennene i Det tredje riket. Som Reichsführer-SS kontrollerte han SS og til ein viss grad alt tysk politi og alle tryggingsstyrkar, blant anna Gestapo. Som grunnleggjar og kommandant over konsentrasjonsleirane og *Einsatzgruppen* var Himmler ein av dei sentrale figurane bak holocaust. Kort tid før krigen var slutt prøvde han å få til ein fredsavtale med dei vestlege allierte mot at han slapp rettsforfølging. Seinare i 1945 tok han livet sitt med cyanid då han vart teken som fange av den britiske hæren etter at Tyskland hadde tapt andre verdskrigen.

## Sjå òg

* Det tredje riket
* NSDAP
* SS

## Bakgrunnsstoff

 Wikimedia Commons har multimedia som gjeld: **Heinrich Himmler**

 Engelsk Wikiquote har ei sitatsamling som gjeld: **Heinrich Himmler Om Heinrich Himmler
# FIFA

|  |
| --- |
| FIFA |
|  |
|  |
| Skipa | 21. mai 1904 |
| Hovudkontor | Zürich |
| Leiar | Gianni Infantino |
| Verkeområde | verdsfemnande |
| Motto | For the Game. For the World. |
| Nettstad |   |

**FIFA** (*Fédération Internationale de Football Association*) er ei samanslutning av 211 nasjonale fotballforbund.

FIFA blei grunnlagd 21. mai 1904 i Paris av fotballforbunda i Belgia, Danmark, Frankrike, Nederland, Spania, Sverige og Sveits. Norges Fotballforbund (NFF) slutta seg til FIFA i 1908.

## Kjelder

## Bakgrunnsstoff

 Commons har multimedium som gjeld: **FIFA Offisiell nettstad
# Giuseppe Peano

|  |
| --- |
| Giuseppe Peano |
|  |
|  |
| Fødd | 27. august 1858 Spinetta |
| Død | 20. april 1932 Torino |
| Nasjonalitet | Kongedømet Italia |
| Område | interlingvistikk, matematikk, matematisk logikk, mengdelære, filosofi, språkvitskap, Peanoaritmetikk |
| Yrke | matematikar, filosof, universitetslærar, lingvist |
| Institusjonar | Universitetet i Torino Det kongelige akademi i Torino |
| Alma mater | Universitetet i Torino Liceo Classico E Musicale "C. Cavour" |
| Doktorgradsrettleiar | Enrico D'Ovidio |
| Medlem | Academia pro Interlingua Accademia delle Scienze di Torino Accademia Nazionale dei Lincei Accademia Nazionale dei Lincei |

**Giuseppe Peano** (27. august 1858–20. april 1932) var ein italiensk matematikar, logikar og lingvist.

Han var professor ved universitetet i Torino frå 1890. Namnet til Peano først og fremst knytt til Peano-aksioma, som gjev ein aksiomatisk definisjon av dei heile positive tala, samt den såkalla Peano-kurva, som gjev ei kontinuerleg avbilding av eit linjestykke på eit kvadratisk flatestykke, slik at eit kvart punkt i kvadratet kjem fram som biletet av nøyaktig eitt punkt på det gjevne linjestykket. Kurva fyller derfor heile kvadratet. Peano skapte òg det internasjonale hjelpespråket Latino sine flexione, som han sjølv nytta i skriftene sine.

## Kjelder

* Giuseppe Peano. (2011-11-14) I *Store norske leksikon*.
# Det islandske flagget

Det islandske flagget
Det islandske flagget med dimensjonar
Det islandske statsflagget
Flagget til den islandske presidenten
**Det islandske flagget** er blått med ein kvitkanta raud kross. Det vart offisielt flagg 19. juni 1915, men hadde vore brukt uoffisielt sidan 1913. Som i flagga til dei andre nordiske landa vert den nordiske krossen nytta. Før dette flagget vart laga var eit flagg med kvit kross på blå duk i bruk, men det var aldri godkjend av dei danske styresmaktene.

Statsflagget er utan riksvåpen, men har splitt. Island har ikkje militære styrkar og har heller ikkje noko orlogsflagg. Frå statsflagget vert det danna andre statstjenesteflagg, slik som tollflagget. Dette har ein sylv T i det øvste feltet ved stonga. Presidentenflagget har riksvåpenet i senteret av krossen.

## Kjelder

* Icelandic National Flag frå Statsministerens kontor

---

* Denne artikkelen byggjer på «Islands flagg» henta frå Wikipedia på bokmål 12. februar 2007.

## Bakgrunnsstoff

 Commons har multimedium som gjeld: **Det islandske flagget**
# Wiki

Ein **wiki** er ei samling hypertekstsider der brukarar sjølv kan endra innhaldet. Namnet kjem frå det hawaiiske ordet *wiki*, som tyder ‘rask’.

Ein wiki blir til ved at fleire brukarar lagar og endrar sider utan at dei må godkjennast på førehand. Det er ein effektiv arbeidsmåte, av di ein kan skriva om det ein sjølv kan best, og overlata til andre å fylla ut det *dei* kan betre.

Omgrepet blei opphavleg brukt på vevstaden WikiWikiWeb som blei laga av Ward Cunningham i 1995. Han fann på både ordet og konseptet, og laga den første wiki-tenaren ved hjelp av programmeringsspråket Perl.

## Døme på wikiar

* Wikipedia på ulike språk
* Lokalhistoriewiki
* dikt.org

## Kjelder

## Bakgrunnsstoff

* WikiWikiWeb